CELEX: 62019CN0866
Language: hr
Date: 2019-11-27 00:00:00
Title: predmet C-866/19: Zahtjev za prethodnu odluku koji je 27. studenog 2019. uputio Sąd Najwyższy (Poljska) – SC protiv Zakład Ubezpieczeń Społecznych I Oddział w Warszawie Wydział Realizacji Umów Międzynarodowych

24.2.2020   
            
            
               HR
            
            
               Službeni list Europske unije
            
            
               C 61/19
            
         
      Zahtjev za prethodnu odluku koji je 27. studenog 2019. uputio Sąd Najwyższy (Poljska) – SC protiv Zakład Ubezpieczeń Społecznych I Oddział w Warszawie Wydział Realizacji Umów Międzynarodowych
      (predmet C-866/19)
      (2020/C 61/23)
      Jezik postupka: poljski
      
         Sud koji je uputio zahtjev
      
      Sąd Najwyższy
      
         Stranke glavnog postupka
      
      
         Tužitelj: SC
      
         Tuženik: Zakład Ubezpieczeń Społecznych I Oddział w Warszawie Wydział Realizacji Umów Międzynarodowych
      
         Prethodno pitanje
      
      Treba li članak 52. stavak 1. točku (b) Uredbe (EZ) br. 883/2004 Europskog parlamenta i Vijeća od 29. travnja 2004. o koordinaciji sustava socijalne sigurnosti (1) tumačiti na način da nadležna ustanova:
      
                  (a)
               
               
                  uzima u obzir, u skladu s nacionalnim pravom, razdoblja bez doprinosa čije trajanje ne prelazi 1/3 zbroja razdoblja doprinosa navršenih na temelju nacionalnog prava i zakonodavstva druge države članice za određivanje teoretskog iznosa (podtočka i.) i stvarnog iznosa davanja (podtočka ii.); ili
               
            
                  (b)
               
               
                  uzima u obzir, u skladu s nacionalnim pravom, razdoblja bez doprinosa čije trajanje ne prelazi 1/3 zbroja razdoblja doprinosa navršenih na temelju nacionalnog prava i zakonodavstva druge države članice samo za određivanje teoretskog iznosa (podtočka i.), ali ne i za određivanje stvarnog iznosa davanja (podtočka ii.); ili
               
            
                  (c)
               
               
                  ne uzima u obzir razdoblja osiguranja navršena u drugoj državi članici pri izračunu granice razdoblja bez doprinosa koja je predviđena nacionalnim pravom za određivanje teoretskog iznosa (podtočka i.) i stvarnog iznosa davanja (podtočka ii.)?
               
            
         (1)  SL 2004., L 166, str. 1. (SL, posebno izdanje na hrvatskom jeziku, poglavlje 5., svezak 3., str. 160.)